Tre [[år]] senere gjorde holdet igen comeback på øverste hylde, da [[Junior-VM i ishockey 2015|mesterskabet i 2015]] blev afholdt i [[Canada]]. Ved denne lejlighed lykkedes det for første gang for det danske hold (med bl.a. [[Nikolaj Ehlers]] og [[Oliver Bjorkstrand]] i truppen) at vinde en kamp, da [[Schweiz]] besejredes i den indledende runde med 4-3 efter [[straffeslagskonkurrence]]. Det blev ydermere til to respektable nederlag på 2-3 efter [[straffeslagskonkurrence]] mod [[Rusland]] og 3-4 efter [[forlænget spilletid]] mod [[Tjekkiet]] i den indledende runde, inden holdet i kvartfinalen tabte med 0-8 til de senere mestre fra [[Canada]]. Det betød samtidig, at holdet for første gang undgik nedrykning fra den øverste division og dermed sikrede sig en plads ved [[Junior-VM i ishockey 2016|2016-mesterskabet]] i [[Helsinki]].
Historie Foreninger Organisationer